יום המסחר האחרון לשבוע בוול סטריט ננעל בירידות שערים. המסחר נפתח בירידות שערים קלות, אך ככל ששעות המסחר התקדמו הירידות הלכו והחריפו. המסחר הגיע לאחר שביום רביעי נגידת הפד', ג'נט יילן, השאירה את הריבית על כנה בהתאם לציפיות ושלחה את המדדים בוול סטריט לראלי מרשים לקראת סיום המסחר, שהמשיך גם אתמול כאשר המדדים הוסיפו עד 0.84% בהובלת הנאסד"ק שננעל בשיא כל הזמנים.
מניית טוויטר (סימול: TWTR) עשויה לקבל הצעה רשמית בקרוב לאחר שמספר חברות טכנולוגיה הביעו עניין ברשת החברתית, כאשר ככל הנראה אחת מהחברות שמביעה עניין היא גוגל (סימול: GOOG). בעקבות הדיווח, ובעקבות השערות כי הרשת החברתית תסכים להשלים מהלך שכזה, מניית החברה טסה היום 21.4% בוול סטריט (!) לכתבה המלאה, לחץ כאן.
המסחר באירופה ננעל בירידות שערים של עד 0.4% במדדים המובילים לאחר שנתוני ה-PMI של Markit לגבי האיחוד האירופי נפל לרמה של 52.6 בחודש ספטמבר לעומת 52.9 בחודש אוגוסט, ומתחת לציפיות הכלכלנים שעמדו על 52.8 נקודות. מחיר הזהב השחור צלל היום 3.97% למחיר 44.48 דולר לחבית, וזאת לאחר דיווחים כי בסעודיה פסימיים לגבי עסקה אפשרית במפגש מדינות אופק בשבוע הבא.
יומן מאקרו:בשעה 16:45 התפרסם מדד מנהלי הרכש במגזר הייצור לחודש ספטמבר ורשם קריאה של 51.4 נקודות, זאת לעומת צפי הכלכלנים שעמד על 51.9 נקודות.בשעה 19:00 נאמו מספר חברי הוועדה הפדרלית לשוק הפתוח, ביניהם נשיא הפד' של פילדלפיה פטריק הארקר, נשיא הפד' של אטלנטה דניס לוקהארט, ונשיאת הפד' של קליבלנד לורטה מאסטר, בזמן המשקיעים ניסו לאתר בדבריהם רמזים בנוגע לאפשרות להעלאת ריבית בחודש דצמבר. נציין כי השווקים מתמחרים כעת את הסיכוי להעלעה שכזו בכ-59.3%, כלומר השוק סבור כי אכן נראה העלאת ריבית נוספת עוד בשנה הנוכחית, ובהתאם לדבריה של יילן שאמרה כי היא מצפה לראות את שער הריבית עולה השנה.
בשעה 20:00 פורסם מניין אסדות הקידוח על פי בייקר יו וריכז עניין לאחר השבוע התנודתי במחיר הזהב השחור ולקראת מפגש מדינות אופק בשבוע הבא. הדו"ח הציג תוספת שבועית של 2 אסדות קידוח.
פיניש ליין (סימול: FINL) - חברת ההלבשה הספורטיבית עמדה בציפיות האנליסטים ופרסמה רווח של 53 סנט למניה, ואף עקפה את התחזית בנוגע להכנסות החברה. למרות זאת, המניה צללה 5.5% בוול סטריט.
פייסבוק (סימול: FB) - הרשת החברתית הודתה כי ניפחה את ספירת זמן הצפייה הממוצע בדיווחים שלה למפרסמים. המניה איבדה 1.63% בוול סטריט.
וונדה פרמסוטיקלס (סימול: VNDA) - החברה שעוסקת בפיתוח מוצרים תרופתיים לטיפול בבעיות במערכת העצבים המרכזית שוקלת לבצע שינויים אסטרטגיים, לרבות מכירת החברה. כך על פי דיווחים בסוכנות רויטרס. המניה הוסיפה 1.14% בוול סטריט, וזאת לאחר שאמש טסה המניה 6.8%.
מי שהימר נגד השוק בזמן האחרון רק הפסיד.
שיודע לכתוב עברית ושאנשים יבינו מה אני מתכוון.
רק מעל 1.5 ירידות זה נירא ירידות .
וול סטריט שבר רק אתמול למחיר שיא למרות כל האנשים הפסימייים כמוך. הפסימיים אוכלים שטרונגול כל יום וככה זה גם ימשך. השוק ימשיך לעלות למעלה.